Lav et referat af nedenstående tekst:

Tekst:
Danmarks bedste herresingle i badminton, Jan Ø. Jørgensen, virker særdeles determineret i jagten på at leve op til sin finaleseedning i Super Series-turneringen Malaysia Open. I fredagens kvartfinale gjorde han kort proces ved at slå Nan Wei fra Hongkong med 21-9, 21-15 på blot 29 minutter. Første sæt blev en sand magtdemonstration, hvor danskeren undervejs tog 11 point på stribe og vekslede 3-2 til 14-2. Andet sæt blev en anelse mere lige, men der var aldrig tvivl om udfaldet. Nan Wei kom foran 4-2, men Jørgensen fik hurtigt sættet under kontrol og var aldrig mere bagud. Han lukkede kampen med fire point i streg mod verdens nummer 22. I lørdagens semifinale skal Jørgensen møde en kineser. Spørgsmålet er bare, om det bliver den femteseedede Lin Dan eller useedede Tian Houwei. De mødes i den sidste kvartfinale på fredagens program.

Referat:
Jan Ø. Jørgensen skulle bare bruge 29 minutter på at slå Nan Wei i kvartfinalen i Malaysia Open.